Årsberetning

Mental Helse Akershus

Mental Helse Akershus er ett av i alt 17 fylkeslag i Mental Helse. Mental Helse er en landsdekkende medlemsorganisasjon for alle mennesker med psykiske helseproblemer, pårørende og andre interesserte. Gjennom politisk påvirkningsarbeid, folkeopplysning og formidling av brukererfaringer, jobber organisasjonen for økt åpenhet, bedre forebygging og behandling av psykiske helseutfordringer.

***Medlemmer og lokallag***

Mental Helse Akershus har pr. dags dato 665 medlemmer.

Fylket har pr nå følgende lokallag med medlemstall:

* Asker og Bærum: 78
* Eidsvoll Hurdal: 23
* Frogn: 28
* Gjerdrum: 141
* Lørenskog: 97
* Nittedal: 48
* Rælingen: 14
* Skedsmo: 55
* Sørum: 24
* Ullensaker: 25
* Vestby: 35

97 medlemmer bor i kommuner uten lokallag.

Det har vært økning på medlemmer siden 2017.

**Styret og styrearbeid**

**Fylkesstyret har i perioden bestått av:**

|  |  |
| --- | --- |
| Leder | Tonelise Holm |
| Nestleder/sekretær | Lene Marie Brobakken |
| Kasserer/Studieleder | Ingrid Weflen |
| Styremedlem | Gunnar Singstad |
| Styremedlem | Kari Nyhus |

Tom Stenbæk har vært Web ansvarlig.

**Styremøter:**Det har vært avholdt **8** styremøter i årsmøteperioden og behandlet 76 saker. Vi har kun styremøter når det er vedtakssaker. Vi har også hatt 3 dager med arbeidsmøter.

2018 har vært ett år med kurs for både medlemmer og fylkesstyret. De sittende styremedlemmene har gjort sitt beste for å oppfylle føringene gitt av årsmøtet 2018, med tanke på tilbud til medlemmene.

**Arbeidsutvalg/ studieutvalget:**Arbeidsutvalget har fungert hele perioden, med noe sykdomsfravær. Utvalget har bestått av leder, nestleder, og kasserer. Det har vært møter, mye har vært jobbet med pr. mail og telefon kontakt, da dette har vært mest effektivt og hensiktsmessig.

**Viken:**

Det har vært 5 dialogmøter med ledere og nestledere. I tillegg en samling for alle styrene i Mental Helse Øst, Mental Helse Buskerud og Mental Helse Akershus i forbindelse med fylkessammenslåing. Vi i Mental Helse Akershus er i rute på dette området, vi har hatt det på både lokallagssamlinger og leder/nestledermøtene.

**Landsmøtet 2018:**

I forkant jobbet vi med hørings svar på leder/ nestleder møtet i august og på delegatsamling 12 og 13. november.

Vi var 3 delegater og 1 observatør.

De innspillene vi hadde sendt inn fra fylkesstyret og fra leder/nestleder møtet ble vedtatt.

**Kontakt med lokallagene**

Mental Helse Akershus har hele tiden prøvd å støtte, veilede og styrke lokallagene i fylket. Vi prøver å følge opp og bidra til at lokallag (som har behov/bedt om bistand) får det. Støtten består ofte i å være en form for drahjelp for å få i gang lokallag som sliter eller har ligget nede en stund. 2 lokallag, Mental Helse Nittedal og Mental Helse Eidsvoll og Hurdal, kom i gang igjen i 2018. Momskompensasjon og Likepersonsmidlene er noe vi har hjulpet med. Vi har også deltatt på noen av lokallagenes årsmøter, dessverre har mange lokallag hatt årsmøte på samme datoer. Gjennom studiesamlingene våre og lokallagssamlingene har lokale tillitsvalgte fått faglig påfyll og kompetanseheving som har gitt viktige impulser i lokallagsarbeidet. Vi ser nytten i det nye kurset ”Politisk påvirkningsarbeid” siden vi går mot Kommune og fylkestingvalg høsten 2019.

**Kurs og opplæring:**

Følgende kurs- og opplæringsaktiviteter har vært gjennomført i perioden:

* Leder og nestleder samling 17-19 August
* Valgkomiteens rolle 08. November
* Valgkomiteens rolle del 2, 22. November
* Landsmøteforberedelser 12. og 13. November
* Årsmøteforberedelser for lokallag og andre aktuelle temaer 30.November- 2.Desember
* Politisk påvirknings kurs 22.- 24.Mars 2019

1 fra fylkesstyret har deltatt på søknadsskrivningskurs i regi av Helse Sør-Øst Regionalt Helse Foretak.

Brukermedvirkningskurs 21-22. Oktober. I regi av Mental Helse Buskerud. 5 deltakere fra oss, vi prøvde å ha eget kurs, men det var ikke noen ledige kurledere.

Organisasjonskurs 7- 9. Desember. I regi av Kupp. (Kurs og opplæringsutvalget). Vi hadde med deltakere fra flere av våre lokallag

Studieleder og studieutvalget har vært de som har hatt det overordnede ansvaret for kurs- og opplæringsaktiviteten i fylket i perioden, studieleder har også vært den som i stor grad har tatt hånd om det praktiske knyttet til kursvirksomheten.

**Finansiering**

Mental Helse Akershus har jobbet kontinuerlig med å sikre finansiering av virksomheten vår. Vi har mottatt midler fra offentlige instanser som Akershus Universitetssykehus Helse Foretak, Helse Sør Øst Regionalt Helse Foretak og Akershus Fylkeskommune. Kontingentandel, velferdsmidler, likepersonsmidler og momskompensasjon fra Mental Helse sentralt. Vi har fått voksenopplæringsmidler fra Funksjonshemmedes Studieforbund Funkis og grasrotandelen fra Norsk Tipping. Noen av kursene/arrangementene har vi også hatt egenandel på.

**Brukermedvirkning**

Styremedlemmene i Mental Helse Akershus og medlemmer rundt om i fylket, deltar i en rekke råd og utvalg på vegne av organisasjonen, og er på denne måten med på å fremme brukermedvirkning og synliggjøre erfaringskompetansen i Mental Helse. Dette var på kommunal-, fylkes- og nasjonalt nivå i Spesialisthelsetjenesten og DPS (distriktspsykiatriske senter).

### Det har i år vært møteaktivitet i forhold til Ambulanse med psykisk helse kompetanse (det som tidligere ble kalt psykebil), redusert tvang, medisinfritt behandlingstilbud, oppstart av flere FACT (Flexible Assertive Community Treatment) team og det som virkelig har tatt tid denne høsten og vinteren, pakkeforløp.

### Psykiske lidelser – pakkeforløp barn og unge

### Psykiske lidelser – pakkeforløp voksne

### Rusbehandling (TSB) – pakkeforløp

* Mistanke om psykoseutvikling og psykoselidelse hos barn, unge og voksne - pakkeforløp
* Spiseforstyrrelser hos barn og unge – pakkeforløp
* Tvangslidelse (OCD) – pakkeforløp

Mental Helse Akershus har ved flere anledninger holdt innlegg for blant annet helsepersonell, fastleger, og studenter i forbindelse med seminar, kurs og tema dager. Noen av styremedlemmene og lokallagsmedlemmer har deltatt aktivt i planlegging av opplysningsarbeidet til Akershus Universitetssykehus Helse Foretak i en serie kalt "Å ta seg frem i livet". Flere av medlemmene har også holdt innlegg på disse arrangementene. På FFO (Funksjonhemmedes fellesorganisasjon) sine arrangementer og årsmøte var vi representer.

Vi har i det store og hele fått gjennomført mesteparten av handlingsplanen.

I noen av kommunene hvor Mental Helse ikke har fungerende lokallag har vi blitt innkalt til møter som omhandler rus- og psykisk helse i kommunene. Siden det er stor etterspørsel etter brukermedvirkere og vi er for få, fortsetter arbeidet med å kartlegge hvem vi har i fylket og hvem som ønsker å være brukermedvirkere. Dette gjelder også erfaringsstemmer.

**Synliggjøring**

Vi har jobbet aktiv opp mot politikerne på fylkesnivå i forbindelse med Fylkessammenslåingen til Viken. Fellesnemnda.

Nasjonalverveuke Uke 23. Popup stand i 9 kommuner på 5 dager. 4 fra styret deltok.

**Verdensdagen for psykisk hels**

Mental Helse Akershus var representert på flere videregående skoler, hos lokallag, i kommuner og på fagdager i forbindelse med Verdensdagen for psykisk helse. Vi fikk ikke dekt alle forespørslene til deltakelse.

**Velferdstiltak**

Det er viktig for Mental Helse Akershus å ha velferdstiltak for medlemmene i løpet av året. Dette er viktige arenaer for nettverksbygging og sosial kontakt og er av stor betydning for mange av medlemmene våre.

* Båttur i Oslofjorden. Med Ms Olympia.
* Julebord 26. november på Scene 5, Lillestrøm kultursenter.

Julebordet er ett viktig velferdstiltak. Vi hadde kjempegod respons på julebordet i 2018. Flere av medlemmene våre står utenfor ordinært arbeidsliv, og det å ha mulighet til å delta på julebord, er viktig for mange.

Styret i Mental Helse Akershus

April 2019

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Tonelise Holm Lene Marie Brobakken   
(Fylkesleder) (Nestleder/Sekretær)

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Ingrid Weflen Gunnar Singstad

(Kasserer studieleder) (Styremedlem)

\_\_\_\_\_\_\_\_\_\_\_\_\_\_\_\_\_\_\_\_\_\_\_

Kari Nyhus

(Styremedlem)